**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за финансии |
| Назив на предлогот на закон: | Предлог на Закон за изменување на Законот за задолжителни нафтени резерви |
| Одговорно лице и контакт информации: | Министерство за финансииул. Даме Груев бр.12Скопје |
| Вид на Извештај | [x] Нацрт[ ] Предлог  |
| Обврската за подготовка на предлогот на закон произлегува од: | [ ] Годишната програма за работа на Владата на Република Македонија[ ] НПАА Заклучок на Владата на Република Македонија[ ] Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | Нема |
| Дали нацрт извештајот содржи информации согласно прописите кои се однесуваат на класифицираните информации  | [ ] Да[x] Не |
| Датум на објавување на нацрт Извештајот на ЕНЕР: | 27.11.2018 година  |
| Датум на доставување на нацрт Извештајот до Министерството за информатичко општество и администрација: | /  |
| Датум на добивање на мислењето од Министерството за информатичко општество и администрација: | / |
| Рок за доставување на предлогот на закон до Генералниот секретаријат  | / |

1. **Опис на состојбите во областа и дефинирање на проблемот**
	1. *Опис на состојбите*

Во насока на усогласување на македонското законодавство со законодавството на ЕУ како битна претпоставка во процесот на пристапување на Република Македонија кон Европската Унија, беше донесен Законот за задолжителни нафтени резерви („Службен весник на Република Македонија“ бр. 144/14, 178/14, 199/15 и 197/17), во кој е извршено делумно транспонирање на Директивата 2009/119/ЕУ која наметнува обврска на земјите членки на ЕУ да чуваат минимум залихи на нафтени резерви. Потполна усогласеност на законот со наведената Директива ќе се постигне со донесувањето на подзаконските акти во кои ќе се изврши транспонирање на четирите анекси на горенаведената Директива (Анекс I, II,III и IV).

 Врз основа на член 56 од Законот за задолжителни нафтени резерви истиот треба да отпочне да се применува сметано од 1 јануари 2019 година.

 Согласно проценката дека постои реална потреба да се овозможи да продолжи отстапувањето на нафтени деривати од задолжителните резерви во согласност со членот 9-а од постојниот важечки Закон за задолжителни резерви на нафта и нафтени деривати („Службен весник на Република Македонија“ бр. 84/08, 35/11, 84/12, 43/14 и 83/18), се предлага да се пролонгира примената на новиот закон за период од една година, односно истиот да отпочне да се применува сметно од 1 јануари 2020 година.

* 1. *Причини за проблемите кои се предмет на разгледување*

2. **Цели на предлог регулативата:**

 Целта на предложената измена на Законот за задолжителни нафтени резерви е да се одложи неговата примена за период од една календарска година, со што ќе се овозможи да продолжи отстапувањето на нафтени деривати од задолжителните резерви согласно членот 9-а од постојниот важечки Закон за задолжителни резерви на нафта и нафтени деривати.

3. **Можни решенија (опции)**

*3.1. Опис на решението „не прави ништо“*

 Опцијата “не прави ништо” подразбира да останат во примена постојните одредби од Законот. Ова не е прифатлива опција, бидејќи со нејзино одбирање нема да се постигнат горенаведените цели.

*3.2. Опис на можните решенија (опции) за решавање на проблемот*

Предложените решенија предвидуваат:

Владата на Република Македонија да продолжи да ги користи задолжителните резерви на нафтени деривати по пат на издавање на краткорочни позајмици или со отстапување без надомест на одделни видови и количини на нафтени деривати, во кризни состојби како и во други случаи кога постои итна потреба од нафтени деривати од страна на државни органи, јавни претпријатија, јавни установи и други правни лица и институции основани од државата што вршат дејност од јавен интерес и општините, за извршување на нивните активности утврдени со закон.

4. **Проценка на влијание на регулативата**

 *Можни позитивни и негативни влијанија од секоја од опциите:*

4.1. Економски влијанија

Предложеното законско решение треба да овозможи итно постапување во кризни состојби, како и во други случаи кога постои итна потреба од нафтени деривати од страна на државни органи, јавни претпријатија, јавни установи и други правни лица и институции основани од државата што вршат дејност од јавен интерес и општините, за извршување на нивните активности утврдени со закон.

4.2. Фискални влијанија

 Имајќи предвид дека не може однапред да се предвиди колкави количини и кои видови на нафтени деривати од задолжителните нафтени резерви ќе бидат позајмени и/или отстапени без надоместок во текот на календарската година, како и фактот дека цената на нафтените деривати се менува секои 14 дена, во оваа фаза нема можност прецизно да се определат фискалните влијанија и импликации од донесувањето и спроведувањето на Предлог законот за изменување на Законот за задолжителни нафтени резерви.

4.3. Социјални влијанија

Предложената опција нема да предизвика социјални влијанија бидејќи предложеното законско решение нема да влијае на пазарната цена на нафтените деривати.

4.4. Влијанија врз животната средина

Предложената опција за изменување на Законот за задолжителни нафтени резерви нема влијанија врз животната средина, со оглед дека квалитетот на нафтените деривати од задолжителните резерви во целост ги задоволува одребите од Правилникот за квалитет на течните горива во Република Македонија.

Дирекцијата за задолжителни резерви на нафта и нафтени деривати се грижи за редовното обновување и следење на квалитетот на задолжителните нафтени резерви што претставува главен чинител за одржлива и здрава животна средина.

4.5. Административни влијанија и трошоци

а) трошоци за спроведување

б) трошоци за почитување на регулативата

**5. Консултации**

 *5.1. Засегнати страни и начин на вклучување*

 Засегнати страни се: Дирекцијата за задолжителни резерви на нафта и нафтени деривати и Министерството за финансии.

 *5.2. Преглед на добиените и вградените мислења*

- Одржан состанок за усогласување на ставовите со присуство на претставници од Министерството за финансии, Министерството за економија, Кабинетот на ЗПВРМ задолжен за економски прашања, Регулаторната комисија за енергетика и Дирекцијата за задолжителни резерви на нафта и нафтени деривати.

Забелешки ЕНЕР –

 *5.3. Мислењата кои не биле земени предвид и зошто*

Нема

**6. Заклучоци и препорачано решение**

*6.1. Споредбен преглед на позитивните и негативните влијанија на можните решенија (опции)*

Со усвојување на предложеното законско решение ќе се овозможи брзо и ефикасно постапување на Владата на Република Македонија во случај на кризни состојби како и во други случаи кога постои итна потреба од нафтени деривати од страна на државни органи, јавни претпријатија, јавни установи и други правни лица и институции основани од државата што вршат дејност од јавен интерес и општините, за извршување на нивните активности утврдени со закон, по пат на одобрување на позајмици или отстапување без надомест на нафтени деривати од задолжителните нафтени резерви.

 Предложеното законско решение негативно ќе влијае на нивото на задолжителните нафтени резерви и ќе го доведе во прашање навременото исполнување на обврските на земјата согласно ЕУ директивите за задолжителни нафтени резерви.

*6.2. Ризици во спроведувањето и примената на секое од можните решенија (опции)*

Ризиците се содржани во алинеја два од горенаведената точка 6.1.

*6.3. Препорачано решение со образложение*

 Се препорачува донесување на Предлогот на Закон за изменување на Законот за задолжителни нафтени резерви, имајќи ја предвид проценката дека постои реална потреба да се овозможи да продолжи отстапувањето на нафтени деривати од задолжителните резерви согласно членот 9-а од постојниот важечки Закон за задолжителни резерви на нафта и нафтени деривати („Службен весник на Република Македонија“ бр. 84/08, 35/11, 84/12, 43/14 и 83/18).

**7. Спроведување на препорачаното решение**

*7.1. Потреба од менување на закони и подзаконска регулатива во областа или други сродни области*

 Со спроведување на препорачанато решение нема да има потреба од дополнително менување на други закони и подзаконска регулатива во областа или други сродни области.

*7.2. Потребни подзаконски акти и рок за нивно донесување*

 Со предложената опција за изменување на Законот за задолжителни нафтени резерви не е предвидено донесување на подзаконски акти.

7.3. Органи на државната управа, државни органи и други органи надлежни за спроведување

 - Влада на Република Македонија,

- Дирекција за задолжитени резерви на нафта и нафтени деривати и

- Министерство за финансии.

*7.4. Активности за обезбедување на ефикасно спроведување на предлогот на закон -* Не се предвидени посебни активности.

 **8. Следење и евалуација**

*8.1. Начин на следење на спроведувањето*

 Одлуките на Владата на Република Македонија за одобрување на позајмици и/или за отстапување без надоместок на нафтени деривати од задолжителните нафтени резерви се објавуваат во „Службен весник на Република Македонија“.

*8.2. Евалуација на ефектите од предлогот на закон и рокови*

Изјава од Државен секретар

Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот

 Државен секретар

 Елена Трпковска Датум:\_\_\_.\_\_\_.2018 година